Bekken har utspring på vestsida av fjellet Šilljovárri og renner mot nord til Márkkajávri, vest for Ravnfjellet. Etter utløpet fra Márkkajávri møter den bekken fra Ruovddáš og snur mot nordøst. Bekken renner videre gjennom en skogkledt dal ned til samløpet med Čoavjejohka, rundt seks kilometer sør for bygda Bugøyfjord. På den siste strekningen før samløpet er elva sterkt meanderende.